stanford-oval/wikipedia huggingface dataset:
Baskimaan jääkiekkomaajoukkue

Baskimaan jääkiekkomaajoukkue edustaa Baskimaan itsehallintoaluetta kansainvälisissä jääkiekko-otteluissa. Baskimaa ei ole Kansainvälisen jääkiekkoliiton IIHF:n jäsen. Joukkue on pelannut otteluita pääasiassa toista Espanjan autonomista aluetta vastaan, eli Kataloniaa. Baskimaa on kuitenkin otellut myös muita joukkueita kuin Kataloniaa vastaan. Se on voittanut esimerkiksi Ranskan alle 24-vuotiaiden jääkiekkomaajoukkueen.
Bert Lytell

| Bert Lytell |
| --- | --- |
 Bert Lytell vuonna 1924.
Henkilötiedot
Syntynyt: 24. helmikuuta 1885 New York, New York, Yhdysvallat
Kuollut: 28. syyskuuta 1954 (69 vuotta) New York
Ammatti:  näyttelijä
Näyttelijä
 Nimikirjoitus
Aiheesta muualla
IMDb 
Elonet
Bertram Lytell (24. helmikuuta 1885 New York, New York – 28. syyskuuta 1954 New York) oli yhdysvaltalainen näyttelijä, joka näytteli lähinnä mykkäelokuvien aikakaudella. Hän näytteli muun muassa pääroolin useissa Lone Wolf -elokuvissa. Lytellilla on tähti Hollywood Walk of Famella.
Avokadoöljy

Avokadoöljyä
Avokadoöljy on syötävä kasviöljy, jota saadaan avokadojen hedelmämallosta puristamalla. Sitä voidaan käyttää ravinnoksi sellaisenaan, tai ruoanlaitossa. Puhdistetun avokadoöljyn savupiste on  270 °C, mikä on korkeimpia ruoanlaittoon käytettävillä rasvoilla ja kasviöljyillä.
Koostumus

Avokadoöljy sisältää runsaasti E-vitamiinia ja kertatyydyttymättömiä rasvahappoja. Sen rasvahappokoostumus muistuttaa oliiviöljyä, ja se sisältää paljon oleiinihappoa. Tyypillisesti avokadoöljy on 76% kertatyydyttymättömiä (oleeiini- ja palmitoleiinihappoa), 12% monityydyttymättömiä (linoli- ja linoleenihappoja) ja 12% tyydyttyneitä (palmitiini- ja steariinihappo) rasvoja.
Käyttö

Avokadoöljyä käytetään kosmetiikassa, koska se imeytyy ihoon nopeasti ja hyvin. Kosmeettisiin tarkoituksiin öljy erotetaan korkeassa lämpötilassa liuottimien avulla. Puhdistamisen jälkeen tuloksena on hajuton keltainen öljy.
Syötäväksi tarkoitettu kylmäpuristettu avokadoöljy on yleensä puhdistamatonta, jolloin se säilyttää avokadolle luonteenomaisen tuoksun ja värin. Avokadoöljy sopii kaikkeen korkeassa lämpötilassa tapahtuvaan ruoanlaittoon, kuten leivontaan, wokkaamiseen, uppopaistamiseen, grillaukseen ym.
Se auttaa karotenoidien ja muiden ravinteiden imeytymisessä.
Aiheesta muualla

Fineli: Avokadoöljyn ravintosisältö
Food Component Database (FooDB): Avocado oil (englanniksi)
National Center for Biotechnology Information (NCBI): Marcos Flores, Carolina Saravia, Claudia E. Vergara, Felipe Avila, Hugo Valdés and Jaime Ortiz-Viedma, Avocado Oil: Characteristics, Properties, and Applications, Molecules. 2019 Jun; 24(11): 2172 (englanniksi)
Belmontin piirikunta

Belmontin piirikunta on piirikunta Ohiossa, Yhdysvalloissa. Sen väkiluku oli 70 226 vuonna 2000. Sen hallintokeskus on St. Clairsville ja suurin kaupunki Martins Ferry.
Maantiede

Belmontin naapuripiirikuntia ovat Monroe etelässä, Noble lounaassa, Guernsey lännessä, Harrison pohjoisessa, Jefferson koillisessa ja Länsi-Virginian puolella Ohion sekä Marshallin piirikunnat.
Väestö

Piirikunnassa oli vuoden 2010 väestönlaskennassa 70 400 ihmistä. Etniset ryhmät jakautuvat valkoisiin, joita on 94,0%, mustiin (4,1%), alkuperäisamerikkalaisiin (0,1%) ja aasialaisiin (0,4%).
Kotitalouden mediaanitulo on 39 712 dollaria ja köyhyysrajan alapuolella oli 14,2% väestöstä 2007–2011 välisenä aikana.
Aiheesta muualla

Kuvia tai muita tiedostoja aiheesta Belmontin piirikunta Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Bert Konterman

Bert Konterman (s. 14. tammikuuta 1971, Rouveen, Alankomaat) on alankomaalainen entinen jalkapalloilija. Kontermanin pelipaikka oli puolustaja.
Konterman aloitti uransa paikallisessa amatöörijoukkueessa, SC Rouveenissa. Sieltä hän eteni maansa pääsarjatasolle, Eredivisieen, jossa hän pelasi useissa eri seuroissa (FC Zwolle, SC Cambuur, Willem II, Feyenoord). Maajoukkuedebyyttinsä mies teki 31. maaliskuuta 1999 Argentiinaa vastaan.
Vuonna 2000 Konterman oli uransa huipulla. Hän kuului Hollannin maajoukkueeseen EM-kisoissa kyseisenä vuonna ja siirtyi samoihin aikoihin ensimmäiseen kotimaansa ulkopuoliseen seuraan, Glasgow Rangersiin, jonne hänet osti managerina toiminut maanmies Dick Advocaat. Siirtosumma oli 4,5 miljoonaa puntaa.
Vuonna 2003 Konterman palasi takaisin Alankomaihin, jossa hän pelasi yhden kauden Vitessessä, ennen kuin päätti lopettaa uransa kesäkuussa 2004. Uransa aikana hän ehti pelata 11 maaottelua ja voittaa yhden Hollannin mestaruuden.
Muhammed Lawal

| Muhammed Lawal |
| --- | --- |

Henkilötiedot
Syntynyt: 11. tammikuuta 1981 (ikä 43) Murfreesboro, Tennessee, Yhdysvallat
Kansalaisuus:   Yhdysvallat
Vapaaottelija
Lempinimi:  King Mo
Aktiivisena:  2008–
Pituus:  183 cm
Paino:  93 kg
Painoluokka:  alempi raskassarja raskassarja (2008–2009, 2015)
Kätisyys:  oikea
Taistelutyyli:  paini, nyrkkeily
Seura:  American Top Team
Tilastot
Ottelut:  25
Voitot:  19
– tyrmäyksellä:  13
– päätöksellä:  6
Tappiot:  5
| Mitalit> Maa:   Yhdysvallat.Vapaapaini.Pan Amerikan -mestaruuskilpailut  | Mitalit> Maa:   Yhdysvallat.Vapaapaini.Pan Amerikan -mestaruuskilpailut  | Mitalit> Maa:   Yhdysvallat.Vapaapaini.Pan Amerikan -mestaruuskilpailut  | Maa:   Yhdysvallat> Vapaapaini. |
| --- | --- | --- | --- |
|  Kultaa | El Salvador 2007 | 96 kg |  |
| Maailmancup  | Maailmancup  | Maailmancup  |  |
|  Hopeaa | Venäjä 2007 | 96 kg |  |
Muhammed Lawal (s. 11. tammikuuta 1981 Murfreesboro, Tennessee, Yhdysvallat) on yhdysvaltalainen vapaaottelija, showpainija ja entinen painija. Hän on Strikeforcen alemman raskaansarjan mestari voitettuaan 2010 titteliottelussa Gegard Mousasin. Lawal on voittanut myös Bellatorin alemman raskaansarjan turnauksen 2013. Hän voitti myös ennen vapaaottelu-uraa Pan American vapaapainissa kultaa vuonna 2007.
Painiura

Lawal aloitti painimisen high schoolissa, jossa hän saavutti aluksi Teksasin osavaltion mestaruuskisoissa hopeaa vuosina 1997 ja 1998, kunnes lopulta voitti mestaruuden vuonna 1999. Lawal siirtyi myöhemmin 2000-luvun alussa yliopiston NCAA kilpailuihin, jossa hän jatkoi menestystään. Aluksi Lawal voitti NCAA 2-divisioonan All-American mestaruuden vuosina 2001 ja 2002, sekä NCAA:n Collegiate kansallisen mestaruuden vuonna 2002.
Yliopiston jälkeen Lawal osallistui FILAn ja USA Wrestlingin järjestämiin turnauksiin. Ensimmäisen mitalin hän saavutti Sunkist Kidsin kansainvälisessä aikuisten avoimessa vapaapainissa. Tuloksena oli pronssimitali.
Vapaaottelu

Menestyksekkään painiuran jälkeen Lawal siirtyi ottelemaan vapaaottelua ja osallistui ensimmäisen kerran World Victory Road Presents: Sengoku 5 tapahtumaan syyskuussa 2008. Hän sai vastaansa muun muassa UFC:ssä ja Pridessa otelleen Travis Wiuffin. Lawal voitti ottelun ensimmäisessä erässä teknisellä tyrmäyksellä. Lawal jatkoi Japanissa ottelemista vuoden 2009 kevääseen saakka, kunnes siirtyi M-1 Global Presents Breakthrough tapahtuman kautta ottelemaan Yhdysvaltoihin. Hän voitti kyseisessä tapahtumassa entisen UFC:n raskaansarjan mestarin Mark Kerrin tyrmäyksellä.
Vapaaottelu > Bellator MMA

Lawal siirtyi ottelemaan Bellator MMA promotioon 10. toukokuuta 2012. Hän osallistui alemman raskaansarjan turnaukseen ja otteli ensimmäisen kamppailunsa tammikuussa 2013 Przemyslaw Mysiala vastaan. Lawal voitti kamppailun tyrmäyksellä ensimmäisessä erässä. Hänen turnaus päättyi toiseen kamppailuun hävittyään Emanuel Newtonille tyrmäyksellä ensimmäisessä erässä.
Yksityiselämä

Lawalin vanhemmat ovat kotoisin Nigeriasta, josta he muuttivat Yhdysvaltoihin. Lawal syntyi Tennesseen osavaltiossa, mutta kasvoi Richmondissa, Kentuckyn osavaltiossa. Hän asui aluksi asuntovaunussa yhdessä äitinsä, sekä nuoremman veljensä Abdullahin ja nuoremman sisaren Aminatin kanssa. Lawal muutti myöhemmin Texasiin opiskelemaan, jossa hän ryhtyi myös harrastamaan painia.
Aiheesta muualla

Muhammed Lawalin vapaaottelu tilastot
Strikeforcen alemman raskaansarjan mestarit
Mont Pelerin Society

Mont Pelerin Society on liberalismin teoriaa ja käytäntöä pohtiva kansainvälinen yhteisö, jonka jäseninä on ollut taloustieteilijöitä (mm. 8 nobelistia), filosofeja, historioitsijoita, journalisteja ja virkamiehiä.
Yhteisön perustivat vuonna 1947 mm. Friedrich von Hayek, Karl Popper, Milton Friedman ja Ludwig von Mises. Yhteisö kannattaa uusliberalismia, etenkin avointa yhteiskuntaa, sananvapautta ja vapaata markkinataloutta.
Järjestö on puolueisiin sitoutumaton ja sen tarkoituksena on edistää ajatustenvaihtoa liberalismin tilasta ja käytännöstä vapaata yhteiskuntaa kannattavien tieteilijöiden kesken sekä tutkia markkinatalouksien toimintaa, hyveitä ja ongelmia. Ensimmäinen suomalaisjäsen oli professori Bruno Suviranta. Petri Kajander valittiin jäseneksi vuonna 2011.
Päämäärien julistus 1947

Julistuksessaan 1947 tieteilijät olivat huolissaan sivilisaation kohtaamista vaaroista, koska ihmisen vapaus oli jo "kadonnut suuressa osassa maapalloa". "Yksilön ja vapaaehtoisten ryhmien asemaa heikentää lisääntyvästi mielivaltaisen vallankäytön alan laajentaminen. Jopa läntisen ihmisen kallein omaisuus, sananvapaus ja ilmaisunvapaus" oli heidän mukaansa sellaisten ryhmien uhkaama, jotka "valtaan päästyään halusivat tukahduttaa kaikki muut näkemykset paitsi omansa".
Lisäksi tieteilijöiden mielestä on vaikea kuvitella vapauden säilyvän yhteiskunnassa, jossa ei olisi sitä vallan hajautumista, minkä yksityisomistus ja kilpailulliset markkinat tuottavat. Tulisi tutkia tarkemmin mm. seuraavia asioita:
1. Nykyisen kriisin analysointi.
2. Valtion tehtävät tulisi määritellä uudestaan siten, että syntyy selkeämpi ero liberaalin ja totalitaarisen järjestyksen välillä.
3. Laillisuusperiaate tulisi saattaa jälleen voimaan siten, että yksilöt ja ryhmät eivät voi anastaa toistensa vapautta ja "oikeuksista" ei voi tulla predatorisen vallankäytön väline.
4. Minimitasojen asettaminen tavalla, joka ei ole haitallinen markkinoiden aloitteellisuudelle ja toimivuudelle.
5. Keinot hillitä historian väärinkäyttöä vapaudelle vihamielisten ideologioiden edistämiseen.
6. Kansainvälinen järjestys, joka edesauttaisi rauhan ja vapauden turvaamista ja mahdollistaisi harmoniset kansainväliset taloussuhteet.
Ryhmä ei haikaile propagandaa, sitoudu tiettyyn puolueeseen eikä pyri luomaan tarkkaa ja kahlitsevaa oikeaoppisuutta. Se pyrkii edesauttamaan ajatusten vaihtoa vapaan yhteiskunnan kannattajien kesken.
Historia

1.–10.4.1947 kokoontui 39 ekonomistia, historioitsijaa ja filosofia Mont Pelerin -vuoren luona Sveitsissä keskustellakseen liberalismin kohtalosta ja toimiakseen "valtion nousua ja marxilaista ja keynesiläistä suunnittelua vastaan, kun nämä olivat leviämässä ympäri maailmaa". Avaussanoissaan Hayek mainitsi "kaksi miestä, joiden kanssa olin perinpohjaisimmin suunnitellut tätä kokousta mutta joista kumpikaan ei elänyt nähdäkseen sen toteutuvan": Henry Simons (joka Chicagon yliopistossa koulutti Milton Friedmanin) ja sir John Clapham, Englannin pankin korkea virkamies, joka oli 1940–1946 British Royal Societyn presidentti.
Yhteisö on tavannut vuosittain, yleensä syyskuussa. Nykyinen presidentti on Deepak Lal.
Osanottajaluettelo

Alkuperäisen kokouksen osanottajat olivat
Maurice Allais, ranskalainen fyysikko ja taloustieteilijä
Carlo Antoni,
Hans Barth,
Karl Brandt, saksalais-amerikkalainen maatalousekonomisti
Götz Briefs saksalainen taloustieteilijä
Herbert Cornuelle
John Davenport,
Stanley Dennison, brittiläinen taloustieteilijä
Aaron Director, Chicagon yliopiston oikeustieteen professori
Walter Eucken, saksalainen taloustieteilijä, ordoliberalismin isä
Erick Eyck,
Milton Friedman, yhdysvaltalainen taloustieteilijä
Harry Gideonse, hollantilais-yhdysvaltalainen talousieteilijä, Brooklyn Collegen presidentti
Frank Graham,
Friedrich Hayek, itävaltalainen taloustieteilijä
Henry Hazlitt, filosofi, taloustieteilijä ja journalisti
Floyd Harper,
Trygve Hoff, norjalainen taloustieteilijä ja journalisti
Albert Hunold,
Carl Iversen, tanskalainen taloustieteilijä
John Jewkes, brittiläinen taloustieteilijä
Bertrand de Jouvenel, ranskalainen filosofi ja taloustieteilijä
Frank Knight, Chicagon koulukunnan taloustieteilijä
Fritz Machlup, itävaltalais-yhdysvaltalainen taloustieteilijä
Salvador de Madariaga, espanjalainen diplomaatti ja kirjailija
Henri de Lovinfosse,
Loren Miller, uudistaja, kansalaisaktivisti ja libertaristit
Ludwig von Mises, itävaltalainen taloustieteilijä
Felix Morley,
Michael Polanyi, unkarilais-brittiläinen kemisti, taloustieteilijä ja tieteenfilosofi
Karl Popper, itävaltalais-brittiläinen filosofi
William Rappard, akateemikko ja diplomaatti
Leonard Read, Foundation for Economic Education -säätiön perustaja
George Révay,
Lionel Robbins, brittiläinen taloustieteilijä
Wilhelm Röpke, sosiaalinen markkinatalous -koulukunnan taloustieteilijä
George Joseph Stigler, yhdysvaltalainen taloustieteilijä
Herbert Tingsten, ruotsalainen valtiotieteilijä ja journalisti
François Trevoux,
Orval Watts,
Cicely Wedgwood.
Vaikutus

Hayek halusi yhteisön olevan tieteilijöiden yhteisö, jossa keskusteltaisiin kollektivismin vaaroista muttei ryhdyttäisi PR-toimiin tai propagandaan. Yhteisön aktiivit ovat kuitenkin perustaneet ajatushautomoita, esimerkiksi Hayek rohkaisi mm. Antony Fisheriä tähän, ja hän perusti Institute of Economic Affairsin (IEA) Lontoossa 1955, Heritage Foundation -säätiön Washington D.C:ssä 1973, Manhattan Institute for Public Policy Research -tutkimuslaitoksen New Yorkissa 1977 ja Atlas Economic Research Foundation -säätiön 1981. Atlas puolestaan tukee monia ajatushautomoita kuten Fraser Institute.
Tunnettuja MPS:n jäseniä, jotka ovat nousseet merkittäviin asemiin ovat Länsi-Saksan liittokansleri Ludwig Erhard, Italian presidentti Luigi Einaudi, USA:n keskuspankin puheenjohtaja Arthur F. Burns, USA:n ulkoministeri George Shultz, Britannian ulkoministeri sir Geoffrey Howe, Uuden-seelannin talousministeri Ruth Richardson ja Tšekin presidentti Václav Klaus.
Kahdeksan MPS:n jäsentä on saanut Nobelin taloustieteen palkinnon: F. A. Hayek, Milton Friedman, George Stigler, Maurice Allais, James M. Buchanan, Ronald Coase, Gary S. Becker ja Vernon Smith. Ronald Reaganin 76 taloustieteellisestä neuvonantajasta 22 oli MPS:n jäseniä.
Myös tietokirjailija Johan Norberg on valittu MPS:n jäseneksi.
Aiheesta muualla

Property and Freedom Society. (englanniksi)
Berndt Federley

Berndt Federley.
Berndt Federley (22. joulukuuta 1799 Sund – 13. tammikuuta 1863 Helsinki) oli suomalainen kuvernööri ja senaattori.
Federley toimi senaatissa virkamiehenä. Vuonna 1841 hänet nimitettiin tullilaitoksen ylitirehtööriksi, vuonna 1847 Vaasan läänin kuvernööriksi, 1854 Kuopion läänin kuvernööriksi, ja vuonna 1855 hänet kutsuttiin senaatin kamaritoimituskunnan päälliköksi. Hän puolusti senaattorina ollessaan säätyjen oikeuksia. Hän oli senaatissa vähemmistössä, joka vastusti valtiopäivien korvaamista Tammikuun valiokunnalla, minkä kannan keisari hyväksyi, mutta Federley joutui kuitenkin siirtymään oikeusosastoon 1862 ja erosi senaatista.
Juristi, virka- ja valtiopäivämies Carl Federley oli Berndt Federleyn poika.
Aiheesta muualla

Savolainen, Raimo: / Federley, Berndt (1799–1863). Kansallisbiografia-verkkojulkaisu (maksullinen).  8.2.2008. Helsinki:  Suomalaisen Kirjallisuuden Seura.
Bertrandin postulaatti

Bertrandin postulaatti, Tšebyšovin lause ja Bertrandin-Tšebyšovin teoreema tarkoittaa matematiikassa lausetta, joka liittyy alkulukuteoriaan. Sen mukaan jos n on mielivaltainen positiivinen kokonaisluku, on joukossa  \{n,n+1,\ldots ,2n\} aina vähintään yksi alkuluku. Väitteen esitti Joseph Bertrand vuonna 1845 ja vuonna 1850 sen todisti Pafnuti Tšebyšov.
Bertrand osoitti väitteen todeksi lukuun  3\cdot 10^{6} asti. Tšebyšov todisti väitteen vuonna 1850. Ramanujan löysi kuitenkin lauseelle yksinkertaisemman todistuksen samoin kuin Paul Erdős vuonna 1932.
Bertrand de Orléans e Bragança

| Bertrand de Orléans e Bragança |
| --- | --- |
 
Brasilian kruununtavoittelija
Valtakausi:  15. heinäkuuta 2022 –
Edeltäjä:  Luiz de Orleans e Bragança

Syntynyt:  2. helmikuuta 1941 (ikä 83) Mandelieu-la-Napoule, Ranska
Koko nimi:  Bertrand Maria José Pio Januário Miguel Gabriel Rafael Gonzaga de Orléans e Bragança e Wittelsbach
Suku:  Orléans-Bragança
Isä:  Pedro Henrique
Äiti:  Maria Elisabeth
Uskonto:  katolinen
Bertrand de Orléans e Bragança e Wittelsbach (s. 2. helmikuuta 1941) on Orléans-Bragançan sukuun kuuluva Brasilian entisen keisariperheen jälkeläinen ja Brasilian kruununtavoittelija. Hän on Brasilian viimeisen keisarin Pedro II:n tyttären, prinsessa Isabellan pojanpojanpoika. Bertrandista tuli kruununtavoittelija veljensä Luizin kuoltua 15. heinäkuuta 2022. Bertrand kuuluu isänsä puolelta Orléansin ja äitinsä puolelta Wittelsbachin sukuun.
Koska Bertrand ei ole ollut koskaan naimisissa eikä hänellä ole lasta, hänen perillisensä on hänen veljensä Antônio.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Bertrand of Orléans-Braganza & es:Beltrán de Brasil
Bislett stadion

Bislett stadion
Bislett stadion on Norjan pääkaupungissa Oslossa sijaitseva urheilustadion. Vanha Bislett purettiin vuonna 2004 ja seuraavaksi vuodeksi tilalle valmistui uusi ja nykyaikainen stadion.
Stadion oli pitkän aikaa Norjan pikaluistelun keskus. Bislettillä järjestettiin pikaluistelun MM-kisat 12 kertaa ja EM-kisat kymmenen kertaa. Stadion toimi virallisena olympiastadionina 1952 Oslon talviolympialaisissa. Bislettillä on tehty kaikkiaan 15 pikaluistelun maailmanennätystä. Vuoden 1988 jälkeen Bislett ei kuitenkaan ole enää ollut pikaluistelukäytössä.
Yleisurheilussa Bislettillä on järjestetty Bislett Games -tapahtuma vuosittain vuodesta 1965 lähtien. Tapahtuma oli osa Kultaista liigaa. Stadionilla on rikottu historiansa aikana 65 yleisurheilun maailmanennätystä. Ennen uudistustöitä stadionilla oli vain kuusi juoksurataa. Vuonna 2010 Kultaisen liigan korvasi Timanttiliiga, jonka kolmas kilpailu järjestettiin Bislettin stadionilla 4. kesäkuuta.
Jalkapallossa Bislett toimi yli 50 vuoden ajan Vålerengan kotikenttänä.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.idrettsetaten.oslo.kommune.no/bislett_stadion/
Bamblen kirkko

| Bamblen kirkko Bamble kirke |
| --- | --- |
 Kirkko vuonna 2022.
Sijainti:  Bamble, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1845
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bamblen kirkko (norj. Bamble kirke) on Bamblen kunnassa Telemarkin läänissä Norjassa sijaitseva puinen pitkäkirkko vuodelta 1845.
Kuvia

Kirkkosali
Aiheesta muualla

Kuvia tai muita tiedostoja aiheesta Bamblen kirkko Wikimedia Commonsissa
Beth Mead

| Mitalit | Mitalit | Mitalit |  |
| --- | --- | --- | --- |
|  Beth Mead |  Beth Mead |  Beth Mead |  |
Maa:   Englanti
Naisten jalkapallo
| EM-kilpailut  | EM-kilpailut  | EM-kilpailut  |  |
|  Kultaa | Englanti 2022 |  |  |
Bethany Jane Mead (s. 9. toukokuuta 1995 Whitby) on englantilainen jalkapalloilija. Hän on pelipaikaltaan hyökkääjä. Hän on pituudeltaan 163-senttimetrinen. Hän on pelannut Englannin naisten maajoukkueessa vuoden 2022 EM-kilpailujen loppuun mennessä 45 maaottelua ja tehnyt niissä 28 maalia. Ensimmäisen naisten maaottelunsa hän pelasi huhtikuussa 2018. MM-kilpailuissa 2019 hän pelasi avauskokoonpanossa neljässä ottelussa ja tuli vaihdosta kentälle yhdessä ottelussa. Englannin maajoukkuetta vuonna 2021 valmentanut norjalainen Hege Riise jätti Meadin ulos Ison-Britannian olympiajoukkueesta. Uusi valmentaja, alankomaalainen Sarina Wiegman otti Meadin takaisin maajoukkueeseen ja avauskokoonpanon pelaajaksi. EM-kilpailuissa 2022 Mead pelasi joukkueensa kaikki kuusi ottelua ja voitti kultaa. Hänet palkittiin turnauksen parhaana maalintekijänä hänen tehtyään kuusi maalia ja annettuaan viisi maalisyöttöä, ja hänet palkittiin myös turnauksen parhaana pelaajana.
Mead on edustanut seuratasolla Englannin superliigassa pelaavaa lontoolaisseura Arsenalia vuodesta 2017. Aiemmin hän on pelannut Sunderlandissa, jossa pelatessaan hän voitti kaudella 2015 Superliigan maalintekijätilaston tehtyään 14 ottelussa 12 maalia. Heinäkuussa 2015 hän teki hattutempun ottelussa Chelseaa vastaan. Hän on pelannut Englannin liigassa kaikkiaan 128 ottelua ja tehnyt niissä 52 maalia. Sunderlandissa Mead pelasi keskushyökkääjänä mutta Arsenalissa hän on hyökännyt oikealla laidalla Vivianne Miedeman pelatessa keskellä.
Mead suoritti liikuntatieteen tutkinnon Teessiden yliopistossa.
Bogdan Țăruș

| Mitalit> Maa:   Romania.Miesten yleisurheilu.EM-kilpailut  | Mitalit> Maa:   Romania.Miesten yleisurheilu.EM-kilpailut  | Mitalit> Maa:   Romania.Miesten yleisurheilu.EM-kilpailut  | Maa:   Romania> Miesten yleisurheilu. |
| --- | --- | --- | --- |
|  Hopeaa | Budapest 1998 | pituushyppy |  |
Bogdan Țăruș (s. 1. elokuuta 1975 Piatra Neamț) on romanialainen pituushyppääjä.
Țăruș sijoittui Sydneyn olympialaisissa 2000 yhdeksänneksi ja Ateenan olympialaisissa 2004 kahdeksanneksi. Romanian pituushyppymestaruuden hän voitti ulkoradoilla 2003 ja sisäradoilla 2004.
Țărușin pituushyppyuran suurin saavutus on EM-hopea Budapestista 1998. Hän on saavuttanut lisäksi junioreiden MM-hopeaa 1994 ja hopeaa sisäratojen EM-kilpailuista 2000 ja 2005.
Hän pitää hallussaan Romanian sisäratojen pituushyppyennätystä tuloksella 830 cm, jonka hän hyppäsi 29. tammikuuta 2000 Bukarestissa. Ulkoradoilla hän on hypännyt 18. toukokuuta 1996 Formiassa tuloksen 829 cm. Romanian ennätys on Bogdan Tudorin hyppäämä 837 cm.
Saavutukset

EM-hopeaa 1998
Sisäratojen EM-hopeaa 2000 ja 2005
Junioreiden MM-hopeaa 1994
Bedok Northin metroasema

Bedok North on Singaporen Mass Rapid Transit -metrojärjestelmän asema lähellä Pan Island Expressway -moottoritietä Bedokissa Singaporen itäisellä suuralueella. Se avattiin 21. lokakuuta 2017 osana Downtown Linen itäistä jatketta.
Käännös suomeksi
Monokini 2.0

Monokini 2.0 on suomalaisen taiteilijakaksikko Tärähtäneiden ämmien vuonna 2013 aloittama muotia, valokuvausta ja voimaannuttamista yhdistävä yhteisötaideprojekti. Projektin kohderyhmänä on erityisesti rintasyöpää sairastavat ja sairastaneet naiset, jotka ovat läpikäyneet rinnanpoistoleikkauksen. Projektiin osallistuneet 10 suomalaista muotisuunnittelijaa suunnittelivat yksirintaisille naisille uima-asuja. Monokini 2.0 -projektin valokuvien mallit ovat jokainen sairastaneet rintasyövän. 
Monokini 2.0 -projekti ottaa kantaa vallitseviin kauneusihanteisiin ja viestittää, kuinka rinnan rekonstruktioleikkaus on jokaisen yksilön oma valinta. Projekti käsittelee myös länsimaisia käsityksiä alastomuudesta ja paljastamisesta.
Uima-asujen suunnittelijat

Katriina Haikala ja Vilma Metteri / Tärähtäneet ämmät
Outi Les Pyy
Sasu Kauppi
Elina Halttunen
Tyra Therman
Mert Otsamo
Timo Rissanen
Piia Keto ja Marjo Kuusinen / Kaksitvå